Той взема участие във всички битки на похода на Александър в Азия като предводител на изпробваните в боевете елимийски фаланги и е ранен от стрела при Гавгамела По време на опита за покушение на Димна през 330 г. пр. Хр. против Александър Койн е особено старателен обвинител на своя зет Филота. Заедно с Кратер и Хефестион той иска измъчване на Филота. Накрая Филота и Парменион са екзекутирани. През зимата 328 г. пр. Хр. Койн участва в успешната борба против Спитамен от Согдиана.